ประกาศองค์การบริหารส่วนตำบลคลองกระบือ
เรื่อง สอบราคาจ้างโครงการก่อสร้างถนนแอสฟัลต์ติกคอนกรีตสายวัดสามแพรก หมู่ที่ 9
ตำบลคลองกระบือ อำเภอปากพนัง จังหวัดนครศรีธรรมราช
…………………………………..
          ด้วยองค์การบริหารส่วนตำบลคลองกระบือ มีความประสงค์จะสอบราคาจ้างโครงการก่อสร้างถนนลาดยางแอสฟัลต์ติกคอนกรีตสายวัดสามแพรก หมู่ที่ 9 ตำบลคลองกระบือ อำเภอปากพนัง จังหวัดนครศรีธรรมราช 
ผิวจราจรกว้าง 4.00 เมตร ยาว 350 เมตร หนา 0.05 เมตร หรือมีพื้นที่ไม่น้อยกว่า 1,400 ตร.ม.พร้อมบดอัด
และติดตั้งป้ายประชาสัมพันธ์โครงการ 1 ป้าย 
ราคากลางเป็นเงิน 521,000.-บาท (ห้าแสนสองหมื่นหนึ่งพันบาทถ้วน)
          ผู้มีสิทธิเสนอราคาจะต้องมีคุณสมบัติดังนี้
         1. เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว ซึ่งมีผลงานก่อสร้างประเภทเดียวกันกับงานที่สอบราคาจ้างและต้องเป็นผลงานก่อสร้างในสัญญาเดียว ในวงเงินไม่น้อยกว่า 260,500.- บาท (สองแสนหกหมื่นห้าร้อยบาทถ้วน)
          2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ หรือหน่วยการบริหารราชการส่วนท้องถิ่นและได้แจ้งเวียนชื่อแล้ว
          3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
          4. ไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลคลองกระบือ ณ วันประกาศสอบราคา หรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
           5. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
           6.บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างระบบอิเล็กทรอนิกส์( e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ
           7.คู่สัญญาต้องรับและจ่ายเงินผ่านบัญชีเงินฝากกระแสรายวัน เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้
           กำหนดดูสถานที่ก่อสร้างในวันที่ 9 เดือน มิถุนายน พ.ศ. 2557 ระหว่างเวลา 13.00 ถึง 15.00 น.
ณ สถานที่ก่อสร้าง หมู่ที่ 9 ต.คลองกระบือ และกำหนดรับฟังคำชี้แจงรายละเอียดในวันที่ 9 เดือนมิถุนายน พ.ศ. 2557 เวลา 15.30 น. ณ องค์การบริหารส่วนตำบลคลองกระบือ สำหรับผู้ที่ไม่เข้าดูสถานที่ก่อสร้าง ให้ถือว่ารับทราบปัญหาและเข้าใจรายละเอียดดีแล้ว จะโต้แย้งซึ่งสิทธิหรือประโยชน์ใด ๆ ของตนมิได้
           กำหนดยื่นซองสอบราคา ในวันที่ 29 เดือน พฤษภาคม พ.ศ. 2557 ถึง วันที่ 11 เดือน มิถุนายน พ.ศ. 2557 ระหว่างเวลา 08.30 น. ถึง 16.30 น. ณ กองคลัง องค์การบริหารส่วนตำบลคลองกระบือ ยกเว้น ในวันที่ 6 เดือน มิถุนายน พ.ศ. 2557 ระหว่างเวลา 08.30 น. ถึง 16.30 น. ให้ยื่นซองสอบราคา ณ ศูนย์รวมข้อมูลข่าวสารการซื้อ,การจ้างขององค์การบริหารส่วนตำบลระดับอำเภอ (ที่ว่าการอำเภอปากพนังหลังเก่า) และกำหนดเปิดซองสอบราคา วันที่ 12 เดือน มิถุนายน พ.ศ. 2557 ตั้งแต่เวลา 09.00 น. เป็นต้นไป ณ ศูนย์รวมข้อมูลข่าวสารการซื้อ,การจ้างขององค์การบริหารส่วนตำบลระดับอำเภอ(ที่ว่าการอำเภอปากพนังหลังเก่า)
           ผู้สนใจติดต่อขอซื้อเอกสารสอบราคาในราคาชุดละ 1,500.- บาท ได้ที่ กองคลัง องค์การบริหารส่วนตำบลคลองกระบือ ในวันที่ 29 เดือน พฤษภาคม พ.ศ. 2557 ถึง วันที่ 11 เดือน มิถุนายน พ.ศ. 2557 ระหว่างเวลา 08.30 น. ถึง 16.30 น. ณ กองคลัง องค์การบริหารส่วนตำบลคลองกระบือ หรือสอบถามทางโทรศัพท์ หมายเลข 075-370-038 หรือหมายเลข 075-487-625 ในวันและเวลาราชการ หรือตรวจสอบข้อมูลทางเว็บไซต์ สำนักงานจังหวัดนครศรีธรรมราช www.nakhonlocal.go.th หรือ ทางเว็บไซต์ขององค์การบริหารส่วนตำบลคลองกระบือ www.klongkrabue.go.th และทางเว็บไซต์กรมบัญชีกลาง www.gprocurement.go.th 

ประกาศ ณ วันที่ 28 เดือน พฤษภาคม พ.ศ. 2557

สนชัย สังขศรี
(นายสนชัย สังขศรี)
นายกองค์การบริหารส่วนตำบลคลองกระบือ




